title: Provedbena uredba Vijeća (EU) 2020/847 od 18. lipnja 2020. o provedbi Uredbe (EU) br. 267/2012 o mjerama ograničavanja protiv Irana

text:
                  19.6.2020

                  HR

                  Službeni list Europske unije

                  L 196/1

         PROVEDBENA UREDBA VIJEĆA (EU) 2020/847
         od 18. lipnja 2020.
         o provedbi Uredbe (EU) br. 267/2012 o mjerama ograničavanja protiv Irana
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (1), a posebno njezin članak 46. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 23. ožujka 2012. donijelo Uredbu (EU) br. 267/2012.

                     (2)

                     Na temelju preispitivanja Priloga II. Odluci 2010/413/ZVSP Vijeće je zaključilo da bi mjere ograničavanja protiv svih osoba i subjekata s popisa navedenog u tom prilogu trebalo zadržati ako njihova imena nisu navedena u Prilogu VI. toj odluci.

                     (3)

                     Vijeće je također zaključilo da bi 10 unosa iz Priloga IX. Uredbi (EU) br. 267/2012 trebalo ažurirati.

                     (4)

                     Uredbu (EU) br. 267/2012 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 88, 24.3.2012., str. 1.

            PRILOG
            Prilog IX. Uredbi (EU) br. 267/2012 mijenja se kako slijedi:

                        1.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „8.

                                    Ebrahim MAHMUDZADEH

                                    Bivši glavni direktor društva Iran Electronic Industries (vidjeti dio B, br. 20.). Trenutačno glavni direktor Organizacije za socijalnu sigurnost oružanih snaga (Armed Forces Social Security Organization).

                                    23.6.2008.

                                    12.

                                    Mohammad Reza MOVASAGHNIA

                                    Bivši čelni čovjek grupacije Samen Al A’Emmeh Industries Group (SAIG), također poznate pod imenom Cruise Missile Industry Group. Ta organizacija uvrštena je na popis RVSUN-om 1747 (2007) i navedena na popisu u Prilogu I. Zajedničkom stajalištu 2007/140/ZVSP.

                                    26.7.2010.

                                    25.

                                    Sayed Shamsuddin BORBORUDI
                                    (također poznat kao Seyed Shamseddin BORBOROUDI)

                                    Datum rođenja: 21.9.1969.

                                    Bivši zamjenik voditelja Iranske organizacije za atomsku energiju koja je uvrštena na popis UN-a i u kojoj je bio podređen Feridunu Abbasiju Davaniju, koji je uvršten na popis UN-a. Najmanje od 2002. sudjeluje u iranskom nuklearnom programu, među ostalim kao bivši voditelj službe za nabavu i logistiku u okviru AMAD-a u kojem je bio odgovoran za korištenje fiktivnim društvima, kao što je Kimia Madan, za nabavu opreme i materijala za iranski program nuklearnog oružja.

                                    1.12.2011.”;

                        2.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „B. Subjekti”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „87.

                                    Khala Afarin Pars (također poznat kao PISHRO KHALA AFARIN COMPANY)

                                    Posljednja poznata adresa: Unit 5, 2nd Floor, No 75, Mehran Afrand St, Sattarkhan St, Teheran.

                                    Sudjeluje u kupnji opreme i materijala koji se neposredno upotrebljavaju u iranskom nuklearnom programu.

                                    1.12.2011.

                                    161.

                                    Sharif University of Technology

                                    Posljednja poznata adresa: Azadi Ave/Street, PO Box 11365-11155, Tehran, Iran, Tel: +98 21 66 161 E-pošta: info@sharif.ir

                                    Sharif University of Technology (SUT) ima niz sporazuma o suradnji s organizacijama iranske vlade, koje su UN i/ili EU uvrstili na popis, a koje djeluju u vojnim područjima ili područjima povezanima s vojskom, posebno u području proizvodnje i nabave balističkih projektila. To uključuje: sporazum s Organizacijom za svemirsku industriju koju je EU uvrstio na popis zbog, između ostalog, proizvodnje satelita; suradnju s iranskim ministarstvom obrane i Iranskom revolucionarnom gardom (IRGC) na natječajima za pametne brodove; širi sporazum s ratnim zrakoplovstvom IRGC-a koji obuhvaća razvoj i jačanje odnosâ sa sveučilištem te organizacijsku i stratešku suradnju; SUT sudjeluje u sporazumu između šest sveučilišta kojim se putem istraživanja povezanih s obranom pruža potpora vladi Irana.
                                    Promatrano u cjelini, navedeno pokazuje značajan angažman s Vladom Irana u vojnim područjima ili područjima povezanima s vojskom, što predstavlja potporu vladi Irana.

                                    8.11.2014.”;

                        3.

                        pod naslovom „II. Islamska revolucionarna garda” sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „6.

                                    Mohammad Ali JAFARI, IRGC

                                    Bivši zapovjednik IRGC-a.

                                    23.6.2008.

                                    7.

                                    Brigadni general IRGC-a Mostafa Mohammad NAJJAR

                                    Bivši ministar unutarnjih poslova i bivši ministar MODAFL-a, nadležan za sve vojne programe, uključujući programe balističkih projektila. Trenutačno viši savjetnik načelnika glavnog stožera oružanih snaga.

                                    23.6.2008.

                                    8.

                                    Brigadni general IRGC-a Mohammad Reza NAQDI

                                    Mjesto rođenja: Nadjaf, Irak
                                    Datum rođenja: 1953.

                                    Zamjenik koordinatora IRGC-a. Bivši zamjenik zapovjednika IRGC-a za kulturna i socijalna pitanja. Bivši zapovjednik snaga pokreta otpora Basij.

                                    26.7.2010.

                                    11.

                                    Brigadni general IRGC-a Hossein SALAMI

                                    Zapovjednik IRGC-a.

                                    26.7.2010.

                                    13.

                                    Brigadni general IRGC-a Ahmad VAHIDI

                                    Predsjednik vrhovnog sveučilišta za nacionalnu obranu (Supreme National Defense University) i bivši ministar MODAFL-a.

                                    23.6.2008.”.


title: Provedbena uredba Komisije (EU) 2020/858 оd 18. lipnja 2020. o izmjeni Provedbene uredbe (EU) 2018/732 u pogledu odgode datuma njezine primjene (Tekst značajan za EGP)

text:
                  19.6.2020

                  HR

                  Službeni list Europske unije

                  L 195/57

         PROVEDBENA UREDBA KOMISIJE (EU) 2020/858
         оd 18. lipnja 2020.
         o izmjeni Provedbene uredbe (EU) 2018/732 u pogledu odgode datuma njezine primjene
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (1), a posebno njezin članak 7. stavak 3.,
         budući da:

                     (1)

                     U skladu s Provedbenom uredbom Komisije (EU) 2018/732 (2) usporedno prikazivanje cijena goriva na postajama za opskrbu gorivom trebalo bi se temeljiti na primjercima usporedivih osobnih automobila, barem kad je riječ o njihovoj masi i snazi motora. Države članice mogu iskoristiti pogodnosti digitalizacije, primjerice internetske alate, radi pružanja informacija o modelima vozila na tržištu i dodavanja drugih informacija. Stoga bi prikazivanje poveznice na internetske stranice s potpunijim ili dodatnim informacijama moglo dopuniti, ali nikako zamijeniti, usporedni prikaz jediničnih cijena goriva na postajama za opskrbu gorivom.

                     (2)

                     Države članice trebale bi odrediti na kojim se postajama za punjenje trebaju prikazati rezultati usporedbe jediničnih cijena alternativnih goriva u skladu sa zajedničkom metodologijom utvrđenom u Prilogu I. Provedbenoj uredbi (EU) 2018/732. Informacije bi se trebale prikazivati na, primjerice, plakatima, panelima ili zaslonima kako bi bile adekvatno vidljive potrošačima. Uzimajući u obzir to da je za njihovo postavljanje na postajama za opskrbu gorivom potrebno provesti posebne radove, treba voditi računa o tome da odabrana rješenja ne budu opterećenje za mala i srednja poduzeća.

                     (3)

                     Kako bi pomogla državama članicama u provedbi članka 7. stavka 3. Direktive 2014/94/EU, Unija je u okviru Instrumenta za povezivanje Europe uspostavila mjeru za potporu programu (PSA), a planira i preporuke za usklađeno uvođenje informativnih sredstava prikaza. Kako je zbog mjera ograničavanja kretanja donesenih uslijed pandemije bolesti COVID-19 pristup postajama za punjenje vrlo ograničen, zbog čega su ispitivanja na licu mjesta morala biti odgođena, te preporuke još nisu dovršene. Komisija je u tom pogledu na zahtjev država članica koje sudjeluju u PSA-u izmijenila relevantni sporazum o dodjeli bespovratnih sredstava kako bi se PSA produljio do 30. rujna 2020. Zbog toga će kasniti preporuke za usklađenu provedbu članka 7. stavka 3. Direktive 2014/94/EU koje se na osnovi PSA-a izdaju državama članicama.

                     (4)

                     Države članice su na sastanku Odbora za infrastrukturu za alternativna goriva održanom 3. travnja 2020. navele da mjere kojima se sprječava širenje bolesti COVID-19 ograničavaju mogućnost pristupa postajama za punjenje, zbog čega nije moguće obaviti sve radove potrebne da bi se te postaje opremile sredstvima prikaza u skladu s preporukama izdanima na osnovi PSA-a. Plakate, zaslone i panele potrebno je fizički postaviti, a takvi bi radovi zbog obveze ograničavanja socijalnih kontakata mogli predstavljati sigurnosni rizik za potrošače i radno osoblje. Države članice su stoga zatražile odgodu datuma primjene Provedbene uredbe (EU) 2018/732.

                     (5)

                     Zbog navedenih je ograničenja nemoguće uspostaviti potrebnu infrastrukturu koja bi omogućila da se na postajama za punjenje od datuma primjene iz članka 2. primjenjuje metodologija iz Priloga Provedbenoj uredbi (EU) 2018/732. Usto, državama članicama nije jednostavno prikupiti relevantne podatke. Stoga bi datum primjene Provedbene uredbe (EU) 2018/732 trebalo odgoditi za šest mjeseci kako bi se državama članicama omogućilo da nadoknade negativan učinak koji je prouzročen krizom nastalom zbog bolesti COVID-19, a zbog čega praktično uvođenje mjera predviđenih tom uredbom kasni.

                     (6)

                     Kako bi se u ovoj krizi pružila neposredna pomoć, a državama članicama i svim dionicima omogućilo da planiranje prilagode predloženoj izmjeni, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (7)

                     Mjere predviđene ovom Uredbom u skladu su s mišljenjem Odbora osnovanog na temelju članka 9. stavka 1. Direktive 2014/94/EU,

               DONIJELA JE OVU UREDBU:

            Članak 1.
            U članku 2. Provedbene uredbe (EU) 2018/732 drugi podstavak zamjenjuje se sljedećim:

               „Primjenjuje se od 7. prosinca 2020.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 307, 28.10.2014., str. 1.

            (2)  Provedbena uredba Komisije (EU) 2018/732 o zajedničkoj metodologiji za usporedbu jediničnih cijena alternativnih goriva u skladu s Direktivom 2014/94/EU Europskog parlamenta i Vijeća (SL L 123, 18.5.2018., str. 85.).


title: Provedbena uredba Komisije (EU) 2020/861 оd 16. lipnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Cantal”/„fourme de Cantal”/„cantalet” (ZOI)

text:
                  22.6.2020

                  HR

                  Službeni list Europske unije

                  L 197/1

         PROVEDBENA UREDBA KOMISIJE (EU) 2020/861
         оd 16. lipnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Cantal”/„fourme de Cantal”/„cantalet” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Cantal”/„fourme de Cantal”/„cantalet”, registriranu u skladu s Uredbom Komisije (EZ) br. 1107/96 (2). Tom je izmjenom obuhvaćena izmjena naziva „Cantal”/„fourme de Cantal”/„cantalet”, u „Cantal”/„fourme de Cantal”.

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Cantal”/„fourme de Cantal”/„cantalet” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. lipnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  SL C 46, 11.2.2020., str. 14.


title: Provedbena uredba Komisije (EU) 2020/862 оd 19. lipnja 2020. o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2020.

text:
                  22.6.2020

                  HR

                  Službeni list Europske unije

                  L 197/3

         PROVEDBENA UREDBA KOMISIJE (EU) 2020/862
         оd 19. lipnja 2020.
         o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 26. stavak 3.,
         nakon savjetovanja s Odborom za poljoprivredne fondove,
         budući da:

                     (1)

                     U skladu s člankom 25. Uredbe (EU) br. 1306/2013 pričuva namijenjena za pružanje dodatne potpore za poljoprivredni sektor u slučaju većih kriza koje utječu na poljoprivrednu proizvodnju ili distribuciju uspostavlja se primjenom, na početku svake godine, smanjenja izravnih plaćanja s pomoću mehanizma financijske discipline iz članka 26. te uredbe.

                     (2)

                     Člankom 26. stavkom 1. Uredbe (EU) br. 1306/2013 predviđa se da se, kako bi se osiguralo poštovanje godišnjih gornjih granica utvrđenih u članku 16. te uredbe za financiranje rashoda povezanih s tržištem i izravnih plaćanja, mora utvrditi stopa prilagodbe za izravna plaćanja ako predviđanja za financiranje mjera financiranih u okviru te gornje granice za određenu financijsku godinu upućuju na prekoračenje primjenjivih godišnjih gornjih granica.

                     (3)

                     Preliminarna predviđanja za izravna plaćanja i rashode povezane s tržištem za financijsku godinu 2021. ukazuju na potrebu za financijskom disciplinom u iznosu od 647,2 milijuna EUR, uključujući iznos za pričuvu za krize u poljoprivrednom sektoru od 487,6 milijuna EUR po tekućim cijenama.

                     (4)

                     Kako bi se pokrio taj iznos, na izravna plaćanja u okviru programa potpore navedenih u Prilogu I. Uredbi (EU) br. 1307/2013 Europskog parlamenta i Vijeća (2) za kalendarsku godinu 2020. mora se primijeniti mehanizam financijske discipline.

                     (5)

                     U skladu s člankom 26. stavkom 3. Uredbe (EU) br. 1306/2013 stopu prilagodbe trebalo bi utvrditi do 30. lipnja kalendarske godine na koju se ta stopa prilagodbe odnosi.

                     (6)

                     Izmijenjeni Komisijin Prijedlog uredbe Vijeća o utvrđivanju višegodišnjeg financijskog okvira za razdoblje2021.–2027. (3) još nije donesen. Radi predostrožnosti, za izračun stope prilagodbe trebalo bi upotrijebiti neto iznos raspoloživ za rashode Europskog fonda za jamstva u poljoprivredi u financijskoj godini 2021. u iznosu od 40 179,1 milijuna EUR (iznos u okviru gornje granice utvrđen u izmijenjenom prijedlogu, prilagođen za prijenose koje su prijavile države članice u raspodjeli između Europskog poljoprivrednog fonda za ruralni razvoj i izravnih plaćanja).

                     (7)

                     U pravilu, poljoprivrednici koji podnose zahtjev za potporu za izravna plaćanja za jednu kalendarsku godinu (N) plaćanja primaju unutar određenog razdoblja plaćanja u financijskoj godini (N + 1). Međutim države članice mogu izvršiti zakašnjela plaćanja poljoprivrednicima nakon isteka tog razdoblja plaćanja, uz određena ograničenja. Ta zakašnjela plaćanja mogu biti izvršena u sljedećoj financijskoj godini. Kada se u određenoj kalendarskoj godini primjenjuje financijska disciplina, stopu prilagodbe ne bi trebalo primjenjivati na plaćanja za koja su zahtjevi za potporu podneseni u kalendarskim godinama u kojima se ne primjenjuje financijska disciplina. Stoga je, kako bi se osiguralo jednako postupanje prema poljoprivrednicima, primjereno predvidjeti da se stopa prilagodbe treba primjenjivati samo na plaćanja za koja su zahtjevi za potporu podneseni u kalendarskoj godini u kojoj se primjenjuje financijska disciplina, neovisno o tome kada je izvršeno plaćanje poljoprivrednicima.

                     (8)

                     Člankom 8. stavkom 1. Uredbe (EU) br. 1307/2013 predviđa se da se stopa prilagodbe primjenjiva na izravna plaćanja utvrđena u skladu s člankom 26. Uredbe (EU) br. 1306/2013 primjenjuje samo na izravna plaćanja dodijeljena poljoprivrednicima u odgovarajućoj kalendarskoj godini koja premašuju 2 000 EUR. Nadalje, člankom 8. stavkom 2. Uredbe (EU) br. 1307/2013 predviđa se da se kao rezultat postupnog uvođenja izravnih plaćanja stopa prilagodbe primjenjuje na Hrvatsku tek od 1. siječnja 2022. Stoga se stopa prilagodbe koja se utvrđuje ovom Uredbom ne bi trebala primjenjivati na plaćanja poljoprivrednicima u toj državi članici,

               DONIJELA JE OVU UREDBU:

            Članak 1.

               1.   Za potrebe utvrđivanja stope prilagodbe u skladu s člancima 25. i 26. Uredbe (EU) br. 1306/2013 i u skladu s člankom 8. stavkom 1. Uredbe (EU) br. 1307/2013 iznosi izravnih plaćanja u okviru programa potpore navedenih u Prilogu I. Uredbi (EU) br. 1307/2013 koja se poljoprivrednicima dodjeljuju na temelju zahtjeva za potporu podnesenog za kalendarsku godinu 2020. i koja premašuju 2 000 EUR smanjuju se za stopu prilagodbe od 2,140411 %.

               2.   Smanjenje iz stavka 1. ne primjenjuje se na Hrvatsku.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 549.

            (2)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

            (3)  COM(2020) 443 final.


title: Provedbena uredba Komisije (EU) 2020/864 оd 22. lipnja 2020. o određivanju uvoznih carina za sektor žitarica primjenjivih od 23. lipnja 2020.

text:
                  23.6.2020

                  HR

                  Službeni list Europske unije

                  LI 197/1

         PROVEDBENA UREDBA KOMISIJE (EU) 2020/864
         оd 22. lipnja 2020.
         o određivanju uvoznih carina za sektor žitarica primjenjivih od 23. lipnja 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
         budući da:

                     (1)

                     Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 [sjeme obične pšenice], ex 1001 99 00 [obična pšenica visoke kakvoće osim za sjetvu], 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

                     (2)

                     Člankom 1. stavkom 2. Uredbe (EU) br. 642/2010 propisano je da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

                     (3)

                     U skladu s člankom 2. stavkom 1. Uredbe (EU) br. 642/2010 uvozna cijena koja se koristi za izračunavanje uvozne carine za proizvode iz članka 1. stavka 1. navedene uredbe jest dnevna reprezentativna uvozna cijena CIF koja se određuje na način predviđen u članku 5. navedene uredbe.

                     (4)

                     Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

                     (5)

                     Potrebno je odrediti uvozne carine za razdoblje od 23. lipnja 2020. koje će se primjenjivati do određivanja i stupanja na snagu novih uvoznih carina.

                     (6)

                     U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

               DONIJELA JE OVU UREDBU:

            Članak 1.
            Od 23. lipnja 2020. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II. ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. lipnja 2020.

                  Za Komisiju,

                  u ime predsjednice,

               Wolfgang BURTSCHER

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

            PRILOG I.
            Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 23. lipnja 2020.

                        Oznaka KN

                        Opis robe

                        Uvozne carine  (1)
                            (2)

                        (EUR/t)

                        1001 11 00

                        Sjeme tvrde PŠENICE

                        0,00

                        1001 19 00

                        Tvrda PŠENICA visoke kvalitete, osim za sjetvu

                        0,00

                        srednje kvalitete, osim za sjetvu

                        0,00

                        niske kvalitete, osim za sjetvu

                        0,00

                        ex 1001 91 20

                        Sjeme obične PŠENICE

                        0,00

                        ex 1001 99 00

                        Obična PŠENICA visoke kvalitete, osim za sjetvu

                        0,00

                        1002 10 00

                        Sjeme RAŽI

                        4,65

                        1002 90 00

                        RAŽ, osim za sjetvu

                        4,65

                        1005 10 90

                        KUKURUZ za sjetvu, osim hibrida

                        4,65

                        1005 90 00

                        KUKURUZ, osim za sjetvu  (3)

                        4,65

                        1007 10 90

                        SIRAK u zrnu, osim hibrida za sjetvu

                        4,65

                        1007 90 00

                        SIRAK u zrnu, osim za sjetvu

                        4,65

               (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                        —

                        3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                        —

                        2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba u Uniju stiže preko Atlantskog oceana.

               (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

            PRILOG II.
            Čimbenici za izračunavanje carina utvrđenih u Prilogu I.

               1.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           (EUR/t)

                           Obična pšenica  (1)

                           Kukuruz

                           Burza

                           Minneapolis

                           Chicago

                           Kotacija

                           183,142

                           115,120

                           Premija za Meksički zaljev

                           —

                           24,873

                           Premija za Velika jezera

                           42,705

                           —

               2.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           Troškovi vozarine: Meksički zaljev – Rotterdam:

                           12,390

                           Troškovi vozarine: Velika jezera – Rotterdam:

                           36,075

               (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2020/867 оd 18. lipnja 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Aprutino Pescarese” (ZOI))

text:
                  25.6.2020

                  HR

                  Službeni list Europske unije

                  L 201/4

         PROVEDBENA UREDBA KOMISIJE (EU) 2020/867
         оd 18. lipnja 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Aprutino Pescarese” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Aprutino Pescarese”, registriranu u skladu s Uredbom Komisije (EZ) br. 1263/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Aprutino Pescarese” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. lipnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1263/96 od 1. srpnja 1996. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 163, 2.7.1996., str. 20.).

            (3)  SL C 44, 10.2.2020., str. 37.


title: Provedbena uredba Komisije (EU) 2020/868 оd 18. lipnja 2020. o stavljanju izvan snage Provedbene uredbe (EU) 2016/1140 o razvrstavanju određene robe u kombiniranu nomenklaturu

text:
                  25.6.2020

                  HR

                  Službeni list Europske unije

                  L 201/5

         PROVEDBENA UREDBA KOMISIJE (EU) 2020/868
         оd 18. lipnja 2020.
         o stavljanju izvan snage Provedbene uredbe (EU) 2016/1140 o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Provedbenom uredbom (EU) 2016/1140 (2) Komisija je u kombiniranu nomenklaturu utvrđenu u Prilogu I. Uredbi Vijeća (EEZ) br. 2658/87 (3) razvrstala dva proizvoda, jedan u obliku samozagrijavajućeg naljepka, a drugi u obliku samozagrijavajućeg pojasa za ublažavanje boli, u oznaku KN 3824 90 96 kao ostali kemijski proizvodi ili pripravci.

                     (2)

                     Sud je u predmetu C-182/19 (4) presudio da je Provedbena uredba (EU) 2016/1140 nevaljana.

                     (3)

                     Akt koji je Sud proglasio nevaljanim trebalo bi zbog pravne sigurnosti formalno ukloniti iz pravnog poretka Unije.

                     (4)

                     Provedbenu uredbu (EU) 2016/1140 trebalo bi stoga staviti izvan snage.

                     (5)

                     Mjere predviđene ovom Uredbom u skladu su s mišljenjem Odbora za carinski zakonik.

                     (6)

                     Budući da se Provedbena uredba (EU) 2016/1140 ne može primjenjivati nakon presude Suda od 26. ožujka 2020., ova bi Uredba radi pravne sigurnost i jasnoće trebala hitno stupiti na snagu,

               DONIJELA JE OVU UREDBU:

            Članak 1.

                        Provedbena uredba (EU) 2016/1140 stavlja se izvan snage.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. lipnja 2020.

                  Za Komisiju,

                  u ime predsjednice,

               Philip KERMODE

                  Vršitelj dužnosti glavnog direktora

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Provedbena uredba Komisije (EU) 2016/1140 оd 8. srpnja 2016. o razvrstavanju određene robe u kombiniranu nomenklaturu (SL L 189, 14.7.2016., str. 1.).

            (3)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            (4)  Presuda Suda od 26. ožujka 2020., Pfizer Consumer Healthcare Ltd, C-182/19, ECLI:EU:C:2020:243.